CELEX: 32015D1104(01)
Language: et
Date: 2015-10-26 00:00:00
Title: Komisjoni otsus, 26. oktoober 2015, ühelt poolt Euroopa Liidu ja Euroopa Aatomienergiaühenduse ja teiselt poolt Kosovo vahelise stabiliseerimis- ja assotsieerimislepingu sõlmimise kohta

4.11.2015   
            
            
               ET
            
            
               Euroopa Liidu Teataja
            
            
               C 364/4
            
         KOMISJONI OTSUS,
   26. oktoober 2015,
   ühelt poolt Euroopa Liidu ja Euroopa Aatomienergiaühenduse ja teiselt poolt Kosovo (1) vahelise stabiliseerimis- ja assotsieerimislepingu sõlmimise kohta
   (2015/C 364/04)
   EUROOPA KOMISJON,
   võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,
   võttes arvesse Euroopa Aatomienergiaühenduse asutamislepingu artikli 101 kohast nõukogu heakskiitu
   ning arvestades järgmist:
   
               (1)
            
            
               21. juunil 2013 volitas nõukogu Euroopa Komisjoni alustama Kosovoga läbirääkimisi stabiliseerimis- ja assotsieerimislepingu üle. Läbirääkimised lõppesid edukalt lepingu parafeerimisega 25. juulil 2014.
            
         
               (2)
            
            
               Lepingus käsitletakse ka Euroopa Aatomienergiaühenduse pädevusse kuuluvaid küsimusi.
            
         
               (3)
            
            
               Seepärast tuleks leping seoses Euroopa Aatomienergiaühenduse asutamislepingu reguleerimisalasse kuuluvate küsimustega sõlmida ka Euroopa Aatomienergiaühenduse nimel.
            
         
               (4)
            
            
               Lepingu allkirjastamine ja sõlmimine toimub Euroopa Liidu lepingu ja Euroopa Liidu toimimise lepingu reguleerimisalasse kuuluvate küsimuste osas eraldi menetluse kohaselt. Stabiliseerimis- ja assotsieerimisleping allkirjastatakse Euroopa Liidu nimel eeldusel, et see hiljem sõlmitakse.
            
         
               (5)
            
            
               Leping ei piira liikmesriikide seisukohti Kosovo staatuse suhtes; selle otsustavad liikmesriigid kooskõlas oma riiklike tavade ja rahvusvahelise õigusega.
            
         
               (6)
            
            
               Käesoleva otsuse ega lepingu tingimused, sõnastus ega määratlused ega lepingu sõlmimiseks vajalike õiguslike aluste kasutamine ei tähenda Kosovo tunnustamist Euroopa Aatomienergiaühenduse poolt iseseisva riigina ega tähenda ka seda, et üksikud liikmesriigid Kosovot sellisena tunnustavad, kui nad ei ole seda teinud.
            
         
               (7)
            
            
               Ühelt poolt Euroopa Liidu ja Euroopa Aatomienergiaühenduse ja teiselt poolt Kosovo vaheline stabiliseerimis- ja assotsieerimisleping tuleks sõlmida Euroopa Aatomienergiaühenduse nimel,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga kiidetakse heaks ühelt poolt Euroopa Liidu ja Euroopa Aatomienergiaühenduse ning teiselt poolt Kosovo vahelise stabiliseerimis- ja assotsieerimislepingu sõlmimine Euroopa Komisjoni poolt Euroopa Aatomienergiaühenduse nimel.
   Lepingu tekst on lisatud nõukogu otsusele, mis käsitleb ühelt poolt Euroopa Liidu ja Euroopa Aatomienergiaühenduse ja teiselt poolt Kosovo vahelisele stabiliseerimis- ja assotsieerimislepingule Euroopa Liidu nimel allakirjutamist (2).
   Artikkel 2
   Käesolev otsus ei mõjuta liikmesriikide ega Euroopa Aatomienergiaühenduse seisukohti Kosovo staatuse suhtes.
   Artikkel 3
   Käesolevaga volitatakse Euroopa naabruspoliitika ja laienemisläbirääkimiste volinik kirjutama alla ühelt poolt Euroopa Liidu ja Euroopa Aatomienergiaühenduse ning teiselt poolt Kosovo vahelisele stabiliseerimis- ja assotsieerimislepingule ning andma hoiule lepingu artiklis 144 osutatud heakskiitmiskirja Euroopa Aatomienergiaühenduse nimel.
   
      Brüssel, 26. oktoober 2015
      
         
            Komisjoni nimel
         
         
            komisjoni liige
         
         Johannes HAHN
      
   
   
      (1)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/99 ja Rahvusvahelise Kohtu arvamusega Kosovo iseseisvusdeklaratsiooni kohta.
   
      (2)  Dokument 10728/1/15 REV 1 ja 10724/2/15 REV 2 COWEB 66 (ELTs avaldatakse hiljem).